text: Lejere - nej tak
  13 maj 2012 kl. 11.10
  Beboerne i et eksklusivt område i Hedensted truer nu med erstatningkrav overfor kommunen, fordi der skal bygges lejeboliger i kvarteret.
  Oprindelig var området udlagt udelukkende til ejerboliger, men finanskrisen har gjort, at der nu skal opføres udlejningsboliger. 
  Det har fået beboerne til at protestere. Området ændrer karakter og husene taber i værdi, mener de. 
  En enkelt klager skriver: Man må gå ud fra at lejerne ikke alle vil kunne betale en husleje uden kommunal hjælp - så i stedet for skatteydere får man skattenydere.
  Og videre: Man kunne vel ikke forestille sig, at det blev lavet med modsat fortegn - at Århus Kommune beslutter sig for at udstykke et eksklusivt velhaverkvarter klos op af Gellerup Parken.
  